JUMAL KÕNELEB
Tere taas ja tere tulemast vaatama saadet "Jumal kõneleb".
Olen Jan Cedercreutz ja siin on..
Joy Cedercreutz.
Väga tore jälle siin olla ning julgustada ka iseennast.
See ju julgustab ka ennast, kui loed Jumala Sõna.
See on tõesti nii.
Ma ei tea, kuidas on lood sinuga, aga mul on kombeks reedeti öelda
nii koolis kui muudel töökohtadel: "Kas pole tore, et on reede?"
Tore, kui on reede ja kogu nädalavahetus on ees.
Argipäev ja rahmeldamine on läbi ja on jälle mõneks päevaks möödas.
Jeesus on siiski Jumal, kes hoolib sinu ja minu argipäevast.
Nädalalõpp on imetore ja see on puhkamise jaoks
ning vähemalt minu jaoks Issanda ligiolu otsimise aeg ja koht.
Argipäev võib mõnikord olla ahistav ja raske.
Ometi tahab Jeesus olla sinu ja minu argipäeva Jumal.
Argipäev.
See on see aeg, mis algab esmaspäevaga.
Peaaegu nii see on.
Argipäevaga me ei jaksa tegeleda.
Argipäevas tabavad meid väljakutsed.
Lahendamata asjad ja need, mis on mingil moel segamini.
Argipäev on vahel nagu herilasepesa.
Ma tahaksin selle eest lihtsalt minema joosta.
See võib niimoodi olla küll.
Mida ma siis teen,
kui argipäev seisab mul otse ees ja see keeldub eest ära minemast?
Ma tean ühte lahendust. - Tõesti tead midagi?
No räägi välja.
Mu väike sugulane tegi kalendri, mille üks päev oli soovi-päev.
Üks hea päev.
Iga kord kui argipäev läheneb, otsustame soovi-päeva kasuks.
Kas see käib nõnda? - See oleks täiesti uhke.
Just sellel hetkel vajame me tõeliselt Jeesust.
Selline see argipäev on jah.
Pühapäeval on tore käia koguduses ning see on nagu pidupäev.
Hetk, mil ma päriselt vajan Teda, algab hoopis esmaspäeva hommikul.
Argipäev on selline,
et miski muu ei aita, kui sukeldumine otse selle keskele.
Astume otse herilasepessa sisse ning seisame sellega silmitsi.
Võtame ühe asja korraga ette ja hakkame neid lahendama.
Hakkame korraldama ja kuidagi nende asjadega tegelema.
Mulle meenub sageli argipäeva peale mõteldes see,
kuidas ma u viieteistaastasena olin suvevaheajal Vårdö saarel.
Elasin seal ühel suvel ning aitasin kaasa muuseumitöös.
Ma abistasin ka vanu, päris ehtsaid saarestikukalureid.
Tore on minna kalale.
Hommikul varakult minnakse merele,
võetakse võrgud välja ja neis on palju kalu.
Imeline hommik, tihti päike paistab ning saarestik on imelise loodusega.
See on tõeline naudinguhetk,
kui saad olla looduse keskel ja tulla randa kastitäie kalaga.
Eriti kui oli hea kalasaak.
Seejärel riputatakse võrgud kuivama.
Kümneid meetreid.
Kaluritel pole ainult üks võrk
vaid kümneid meetreid kalavõrke, mida üles riputada.
Seejärel tuleb hakata neid võrke puhastama.
Need on täis sodi ja okkalisi kalu,
kes on ajanud kõik võrgu sassi, ning seal on pulki, adrut ja muud.
Oled just jõudnud tagasi, kõht on tühi ja tahaks minna sisse,
ja juua hoopis kohvi, peab just hakkama võrke puhastama.
Tead, et iga üksik sodi on puhastamiseks paras väljakutse.
See tundub nagu meie koduremont. - Sinu ehitusprojekt.
Kas see kunagi lõppeb ka? - Küll see ükskord ikka lõppeb.
Kas tõesti? - Remondime hetkel oma vana palkmaja.
Kolmandik majast tuleb täielikult uuesti ehitada.
Sellega on ikka päris palju tööd.
See algas hõisates, et nüüd ma saan omale uue köögi.
Planeerin seda ja mõtlen, kuidas seda sisustada.
Mõtlen värvidest ja tapeetidest ning kõik tundub nii tore.
Tegelikult ei hakka töö üldsegi sellest peale.
Sina võid planeerida seda kööki, - Miks see võtab nii kaua aega?
Mina olen hoopis teiste asjadega ametis.
Ühel päeval tuli välja lõhkuda vana betoonpost.
See võttis kaksteist tundi aega,
samuti tükke ning betooniprügi tuli kanda kahe ämbriga õue.
Kümme tuhat ämbritäit.
Kindlasti midagi sellist.
Argipäev on sageli just selline.
See pole imeline ega hiilgav.
Selles ei ole Jumala kirkust, ilmutusi ja imesid.
See on rassimine ja rügamine ning toores töörabamine.
Kõige selle töise keskel on Jeesus sinu ja minuga koos.
Isegi kui sa kannad betooniprahti
kahe ämbri kaupa, on Jeesus ka selles sul kaasas.
See, et Jumal on ka argipäevas, julgustab meid.
Ta on argipäevades keset töid, mis pole alati imelised ja vägevad.
Argipäev võib olla raske ja väsitav ning lapsed võivad palju nutta.
Eriti kui on põuaaastad, mida meil küll õnneks enam pole.
Kooliski võib olla õpilastega palju sahmerdamist.
Alati see pole nii vahva.
Ta on ka selle keskel.
Mõtleme selle peale, mida Jeesus tegi maa peal olles.
Ta oli inimestega just keset nende argipäeva.
Peetrus oli kalal ega olnud kogu öö saaki saanud,
siis tuli Jeesus ning kohtus temaga.
Kui pulmapeol sai vein otsa, tuli Jeesus ja aitas.
Kui Peetrusel polnud maksuraha, siis Jeesus aitas hädast.
Inimestel ei olnud süüa ning Jeesus aitas.
Inimesed Jeesuse ümber olid haiged ja järeleandmatud.
Jeesus tuli otse sinna, kus oli häda, puudus ja haigus.
Paulus ütleb 2. Korintlaste 11:23-28:
"Ma olen palju rohkem vaeva näinud, palju rohkem vangis olnud,
saanud palju enam hoope, tihti olnud surmasuus.
Ma olen juutide käest
viis korda saanud ühe hoobi vähem kui nelikümmend,
mind on kolm korda keppidega pekstud,
üks kord püütud kividega surnuks visata,
kolm korda olen üle elanud laevahuku,
terve öö ja päeva olen olnud veevoogudes;
tihti olen olnud teekondadel, ohus jõgedel, ohus teeröövlite käes.."
Küll on see vast tore nimekiri!
"..ohus oma rahva seas, ohus paganate seas,
ohus linnades, ohus kõrbes, ohus merel, ohus valevendade käes,
töös ja vaevas, tihti valvamises, näljas ja janus,
tihti paastumises, külmas ja alasti.."
Tuleb öelda, et meil pole veel olnud nii suuri väljakutseid kui Paulusel.
"peale kõige muu päevast päeva
rahva kokkuvool minu juurde, mure kõigi koguduste pärast."
See oli Pauluse argipäev.
Fantastiline jumalamehe argipäev.
Imeline teenimistöö ja ülesanne.
Mind väga liigutab Piiblit lugedes,
et Jeesus käis seal inimeste keskel ja oli nende argipäeva keskel.
Ta ei oodanud sabati ajal sünagoogis, et inimesed tuleksid
ning Ta saaks pidada ühe jutluse ja siis tulla taas tagasi sabati ajal.
Ta käis keset inimesi ja elusid
aidates, julgustades, tervendades ja toetades inimesi argipäeva keskel.
Argipäeva väljakutsete keskel.
Lugesid Pauluse elust, mis tõesti ei olnud lihtne.
Ta ise siiski ütleb, et ta on saanud selles kõiges võidu.
Kogu ahastuse ja häda keskel
sai ta kogu aeg näha seda, et Issand on temaga koos.
Need on hetked, mil peame mõtlema,
kuidas mul läheb, kuidas ehitan oma elu üles,
mis on need asjad, mis mind aitavad hakkama saada?
Nagu ütlesid, igaüks teab,
et pere- või tööelu võib olla üpris väljakutseterohke.
Mis on need asjad, mis aitavad mul toime tulla?
See on ka põhjus, miks me istume siin.
Kui uurime imelisi Jumala sõnu ja püsime Piibli õpetuse juures,
kui palvetame ja kuulame jutlusi, kui argipäev on päris keeruline,
siis vahel kuulame jutlusi hommikust õhtuni.
Sel juhul on tähtis luua rutiine, mis meid aitavad,
mis annavad meile vaimset ning taevast jõudu jaksamiseks.
Sel moel me laseme Jeesuse oma argipäeva.
Me laseme Ta argipäeva sisse.
See on minu elu jaoks lausa konkreetne vihje.
Näiteks kandes neid kümneid ämbritäisi betoonisodi
oli mul kogu aeg telefon kaasas ja kõrvaklapid peas
ning kuulasin väga head piibliõpetust ja jutluseid.
Aeg lendas kui linnutiivul.
See on konkreetne vihje sullegi,
kuidas Jeesus saaks tulla sinugi argipäeva.
Ta muidugi on kogu aeg meie ja me argipäeva keskel
aga Piibel ütleb, et usk tuleb kuuldust ning kuulmine Kristuse Sõna kaudu.
Hea õpetuse ja jutluste kuulamine on tänapäeval kogu aeg võimalik.
Me ei pea isegi kandma kassettmakki kaasas
nagu meie nooruses oli Walkman'i pleier kaasas.
Nüüd on nutitelefonide kaudu kogu internet meie kasutuses.
Selles leidub tohutult head õpetust.
Klapid kõrva ja argipäev on kohe Jeesusele lähemal.
Õieti on Jeesus kohe palju lähemal ning lausa argipäeva keskel.
Me saame jõudu selleks.
Kristlase elu ei ole selline,
et meid viiakse täiesti ära kuhugile taevasesse keskkonda.
Ta annab meile jõudu tegeleda just nende raskete asjadega.
Argipäev sisaldab ka sageli valu.
Kõigil on asju, mis teevad haiget.
Need asjad, mida me mingil põhjusel ei oska lahendada.
Just neis asjus, mida me ei oska lahendada,
mida tahaksime varjata ega soovi näidata,
millega me ei ole saanud hakkama.
Nendes asjades on Issand asjatundja.
Tema ei karda neid asju ja Ta ei karda meie vigu.
Ta ei karda neid asju,
milles me puusse paneme ja mida oleme valesti teinud.
Arm on just see, mis julgeb minna otse
raske ja valusa asja üdini ning tegeleda selle keerulise asjaga.
Jeesus viib meid sageli
nendesse asjadesse, mis on meie jaoks rasked.
Miks Ta sedasi teeb?
Ta tahab tuua valguse sinna, kus on pimedus. - Aamen.
Ta tahab tervendada ning teha terveks.
Ta ise ütles, et terved ei vaja tervendajat vaid haiged.
Ta ei ole tulnud kutsuma õigeid vaid patuseid. - Just nii see on.
Samamoodi teeb Ta meie eludes,
et kui meil on mõni viga, kus mul on midagi,
mida ma võib-olla ei näe, miski, mida tahaksin ära peita.
Ta tuleb sellesse ja Ta hakkab tervendama.
See on nii lohutav, et mu elus on nüüd imeline sõber,
kes aitab mind just selles, kus minul on raske.
Ta toob sellesse valguse ja armu ning ta ei tule kohut mõistma.
Näeme Jeesuse elust, et Ta ei peljanud
raskeid olukordi, väljakutseid ega keerulisi inimsaatuseid.
Ta seisis nendega otse silmast silma.
Olgu torm, näljahäda, haigus või vaesus.
Ta võttis need kõik vastu.
Miks Ta seda tegi?
Seepärast, et Ta oli ise vastus kõigele.
Jeesus on vastus sinu valule, hädadele ning probleemile.
Tema on vastus.
Ta oli seda sel ajal ning on seda ikka veel.
Seetõttu pole mingit mõtet varjata oma valu, häbi või süütunnet,
mis iganes on meis, mis põhjustab meile vaeva.
Samuti pole ka keerulisi asju argipäeva keskel.
Peaksime hoopis kutsuma Jeesust: "Tule, ma vajan Sind, Jeesus.
Kas saaksid tulla oma armuga ja aidata mind selles asjas."
Ta tuleb ja aitab.
Täpselt nagu inimesed siis hüüdsid "Jeesus!" ning said abi.
Jeesus tahab sind endiselt aidata.
Just sinu argipäeva keskel.
Mitte ükski asi: laste hoidmisest kuni maksmata arveteni -
miski pole Tema jaoks selline, et Ta ei saaks ega tahaks aidata.
Tema on argipäeva Jumal ega eralda vaimulikku poolt,
justkui see oleks peamine, millest Ta hoolib
ning teised on maised asjad, millega tuleb sul ise toime tulla.
Näeme Piiblis, et see ei olnud.
Jeesus sekkus apostlite
argipäevastesse väljakutsetesse ja ümbritsevate inimeste,
sh oma rahva probleemidesse ning tõi nendele lahendusi.
Samasugune on Ta sinu ja minu elus.
Kui meil on need väljakutsed, siis ärme jookseme Jumala juurest
vaid jookskem ikka Jumala juurde, sest Tema on vastus igas raskuses
ning Tema ei häbene meid, me haavu ega puudulikkust.
Ta tunneb meid paremini kui keegi teine.
See aitab meid, kui mõistame, et see on Jeesuse töö.
See ongi töö, mida Ta teeb.
Ta pole vaid pühapäevane piduline.
Pigem just see argipäev.
Ta ise ütleb seda sama, et ta lähetab meid.
See lohutab ka meid, et meie töö koos Temaga on sama.
Meiegi saame jõu tegeleda inimeste raskustega.
Me saame ka jõudu minna sinna, kus on raske olukord.
Me saame minna ka sinna, kus on pimedus.
Ta ütlebki, et ma saadan teid nagu lambaid huntide keskele.
Samuti on öeldud ka, et isegi, kui kõnniksin surmavarjuorus,
ei karda ma kurja, sest Sina oled minuga.
See lohutab meid, sest nii see on, kuna argipäev on vahel pingeterohke.
Ma ei pea seda sugugi kartma vaid lähen otse selles suunas.
Ma lähen otse sellesse.
Ma avan internetipanga,
vaatan oma arvetehulka ning hakkan arvutama ja maksma.
Ma võtan tolmuimeja
ja hakkan koristama seda hunnikut, kui kodu on üle mõistuse segamini.
Ma haaran sellest kinni.
Võib-olla on mõni inimsuhe sassis, aga lähen ja püüan seda lahendada.
Kui töökohal on koolikiusamist, siis silmade sulgemise asemel
sekkun ja vestlen lastega ning selgitan asja vanematele.
Just seda vaatenurka on oluline meeles pidada,
et Jumal on kutsunud meid teiste inimeste argipäevasse.
Jumala teenimine ei ole
üksnes pühapäevane jumalateenistus vaid on just see argipäev.
Jakoobuse raamatus 1:27:
"Jumala ja Isa silmis puhas ja laitmatu jumalateenistus.."
Siin ei mainita head ülistust, muusikat ja jutlust koguduses.
"Jumala ja Isa silmis puhas ja laitmatu jumalateenistus
on käia vaatamas vaeslapsi ja lesknaisi nende viletsuses.."
Täiesti tavaline argipäevane töö, milles saame olla õnnistuseks.
Nüüd palvetame.
Tänu Issand, et saame tuua su palge ette oma argipäeva.
Tead meie argipäevaküsimusi ja praegu me toome Sinu ette
eelkõige kõik väljakutsed, mis on meie eludes.
Kõik raskused, mis meil on.
Issand, tänan Sind selle eest, et oled armu Jumal.
Peamine, mida Sa teed on see,
et Sa tood armu ja vaatad meid alati armuga.
Issand, tänu, et annad meile andeks
kõik me vead ja kõik, milles oleme eksinud.
Andestad ja pesed meid puhtaks.
Issand, tänan, et tood valguse me probleemidesse.
Hakkad tegelema just nendega.
Kui küsimus on ka inimsuhtes,
siis tänu Issand, et puudutad just seda inimest.
Tänu Sulle, Issand.
Kui on küsimus majanduslikus raskustes,
tänan Issand, et Sul on tarkus ja vägi nendesse asjadesse sekkumisel.
Kui küsimuses on uue töökoha otsingud,
tänan, et tead ka seda ja Sul on miljonid inglid,
kes lähevad nüüd liikvele ning hakkavad aitama,
valmistama ja viima ellu Su imelisi taevaseid plaane.
Ka majanduslikes ahistustes palume Sinult abi Jeesuse nimel.
Täname, et tahad tõesti aidata ka nendes asjades Jeesuse nimel.
Tänu Issand, et saame Janiga praegusel hetkel uskuda
iga vaatajaga koos, et Sa puudutad ja sekkud
nendesse argipäevastesse asjadesse Jeesuse nimel.
Palume Sinult imesid Issand, kuhu iganes imesid vajatakse.
Tänu Issand, et saame nagu väikesed lapsed
võtta vastu imesid Jeesuse nimel, aamen.
Tänu Taevane Isa, et Sina oled lahendus.
Tunnen, et Issand tahab Sind ning meid kõiki julgustada
ja öelda: "Ära karda kedagi ega midagi.
Mine julgelt edasi, sest Mina olen sinuga."
Näen vaimus,
et Issand tahab Sind tõsta ning näidata sulle,
et pole ühtegi sellist väljakutset, mis on liiga keeruline Tema jaoks.
Ole julge ja mine julgelt edasi.
Jeesuse nimel, aamen.
TV7 on uskumatu, kuigi see kanal on täis usku.
See on vägev evangeliseerimisvahend.
Meil on rutt levitada evangeeliumi kogu maailma,
nii kiiresti kui vaid jõuame, enne kui Issand tuleb tagasi.
Kui soovid toetada seda tööd, võid helistada numbrile 9001777
Kõnega annetad 7 eurot Eesti kanali heaks.
Võid kasutada ka ekraanile tulevaid kontonumbreid.
Kui seda teed, saad Taevas sama palga,
kui need, kes kaamera ees kõnelevad,
sest Jumala Sõna ütleb, et nii külvaja kui lõikaja saavad.
Me kõik teeme koos Jumala riigi tööd.
Kui soovid rohkme teada tööst meie kristlikus koolis ja lasteaias,
võid külastada kodulehekülge: www.kristillinenkoulu.org
Levita ka ise sõnumit,
et meil on vabu kohti nii koolis kui lasteaias.
Kodulehe kaudu saad tellida ka minu raamatuid,
mis aitavad leida lähedase suhte Jeesusega,
mis tõesti kannab sind ka argipäeva keskel.
Ole õnnistatud Jeesuse nimel.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin